**ส่วนที่ 5**

**บทสรุป และข้อเสนอแนะ**

**1. สรุปผล**

ผลการติดตามและประเมินผลแผนพัฒนาองค์การบริหารส่วนตำบลก้านเหลือง ประจำปีงบประมาณ 2561 รอบเดือนเมษายน พ.ศ. 2561 (ระหว่างเดือนตุลาคม พ.ศ. 2560– เดือนมีนาคม พ.ศ. 2561) จากการรวบรวมข้อมูลและวิเคราะห์ผลการดำเนินงาน และการประมวลผลการประเมินความพึงพอใจของประชาชน ต่อผลการดำเนินงานขององค์การบริหารส่วนตำบลก้านเหลือง ในภาพรวมแยกเป็นรายยุทธศาสตร์ ดังนี้

* 1. **ผลการการดำเนินการตามแผนการดำเนินงานขององค์การบริหารส่วนตำบลก้านเหลือง**

**1) ผลการดำเนินงานในยุทธศาสตร์ที่ 1 ยุทธศาสตร์การพัฒนาด้านการเศรษฐกิจฐานรากให้พึ่งตนเองและแข่งขันได้** ไม่มีการดำเนินงานโครงการ

**2) ผลการดำเนินงานในยุทธศาสตร์ที่ 2 ยุทธศาสตร์การพัฒนาด้านสังคมที่เข้มแข็งและพัฒนาคุณภาพชีวิตที่ดี**  มีจำนวนทั้งหมด 15 โครงการ ดำเนินการแล้วเสร็จ จำนวน 7 โครงการ คิดเป็นร้อยละ 46.67 โครงการที่อยู่ระหว่างดำเนินการ จำนวน 8 โครงการ คิดเป็นร้อยละ 53.33

**3) ผลการดำเนินงานในยุทธศาสตร์ที่ 3 ยุทธศาสตร์การพัฒนาด้านโครงสร้างพื้นฐาน ทรัพยากรธรรมชาติและสิ่งแวดล้อม** มีจำนวนทั้งหมด 3 โครงการ ดำเนินการแล้วเสร็จ จำนวน 3 โครงการ คิดเป็นร้อยละ 100

**4) ผลการดำเนินงานในยุทธศาสตร์ที่ 4 ยุทธศาสตร์การพัฒนาด้านการเสริมสร้างความมั่นคงและความสงบเรียบร้อย** มีจำนวนทั้งหมด 2 โครงการ อยู่ระหว่างดำเนินการ จำนวน 2 โครงการ คิดเป็นร้อยละ 100

**5) ผลการดำเนินงานในยุทธศาสตร์ที่ 5 ยุทธศาสตร์การพัฒนาด้านการเมืองการบริหาร** มีจำนวนทั้งหมด 28 โครงการ ดำเนินการแล้วเสร็จ จำนวน 4 โครงการ คิดเป็นร้อยละ 14.29 โครงการที่อยู่ระหว่างดะเนินการ จำนวน 24 โครงการ คิดเป็นร้อยละ 85.71

จากการประเมินผลความพึงพอใจต่อผลการดำเนินงานตามยุทธศาสตร์การพัฒนาขององค์การบริหารส่วนตำบลก้านเหลือง ประจำปี พ.ศ. 2561 รอบเดือนเมษายน พ.ศ. 2561 (ระหว่างเดือนตุลาคม พ.ศ. 2560 – เดือนมีนาคม พ.ศ. 2561) จากที่ผ่านมา จำนวนโครงการทั้งหมด 48 โครงการ สามารถดำเนินการตามแผนพัฒนาองค์การบริหารส่วนตำบลประจำปีในภาพรวมได้ 48 โครงการ คิดเป็นร้อยละ 100.00 พบว่าประชาชนส่วนใหญ่พึงพอใจต่อผลการดำเนินงานขององค์การบริหารส่วนตำบลโดยเฉพาะอย่างยิ่งการดำเนินงานยุทธศาสตร์ที่ 5 ยุทธศาสตร์ด้านการเมืองการบริหาร,ยุทธศาสตร์ที่ 2 ยุทธศาสตร์การพัฒนาด้านสังคมที่เข้มแข็งและพัฒนาคุณภาพชีวิต และยุทธศาสตร์ที่ 3 ยุทธศาสตร์ด้านโครงสร้างพื้นฐานทรัพยากรธรรมชาติและสิ่งแวดล้อม

54

**คณะกรรมการติดตามและประเมินผลแผนพัฒนาองค์การบริหารส่วนตำบลก้านเหลืองได้เสนอแนะข้อคิดเห็นไว้ดังนี้**

1. โครงการที่บรรจุไว้ในแผนพัฒนาท้องถิ่นสี่ปีมีจำนวนมากเกินไป ไม่สามรถดำเนินการได้ทุกโครงการ
2. จำนวนงบประมาณไม่เพียงพอในการดำเนินงานด้านโครงสร้างพื้นฐาน เนื่องจากบางโครงการต้องใช้งบประมาณจำนวนมากในการดำเนินโครงการ
3. ได้รับงบประมาณล่าช้า
4. ขาดบุคลากรที่มีความรู้ความสามารถในการดำเนินงานด้านประปา ด้านคอมพิวเตอร์ เป็นต้น
5. ขอให้เพิ่มโครงการหรืองบประมาณในยุทธศาสตร์การพัฒนาด้านการส่งเสริมอนุรักษ์ทรัพยากรธรรมชาติและสิ่งแวดล้อม ยุทธศาสตร์ด้านเศรษฐกิจ และยุทธศาสตร์ด้านสาธารณสุข
6. ควรดำเนินโครงการให้เป็นไปตามระยะเวลาที่กำหนดตามแผนการดำเนินงาน เพื่อไม่ให้เกิดความล่าช้าในระยะเวลาใกล้สิ้นปีงบประมาณ